Baithutasaense ya motho ba phuthile ditlhamane tse di ka nnang 270 mo e batlileng e nna mo merafeng yotlhe le ditšhaba. Mokanoki Claus Westermann a re: “Hisitori ya morwalela e bonwa go ralala lefatshe lotlhe. Jaaka polelo ya popo, ke karolo ya boswa jwa rona jo re bo neilweng. Go a gakgamatsa eleruri: gongwe le gongwe mo lefatsheng re fitlhela dipolelo tsa morwalela o mogolo wa bogologolo.” Seno se raya goreng? Moakgedi Enrico Galbiati o bolela jaana: “Lebaka la go bo mo ditšhabeng tse di farologaneng tse di gasagasameng le lefatshe lotlhe ka metlha go bo go ntse go na le thuto eno ka morwalela le bontsha gore thuto eno e bua ka selo sa mmatota se se kileng sa direga mo hisitoring.” Mo Bakereseteng, se se botlhokwa go feta dikakgelo tsa bakanoki ke go itse gore Jesu ka boene o ne a bua ka Morwalela e le tiragalo ya mmatota e e diragetseng mo hisitoring ya batho.—Luke 17:26 27.